Държавен вестник, бр. 24, 2011 г., стр. 5

БРОЙ  24	
Д Ъ Р Ж А В Е Н  В Е С Т Н И К 	
СТР.  5  
(2) Освидетелстването за определяне ха­
рактера и степента на увреждането (телесна 
повреда) се извършва по документи.
(3) При необходимост експертите от ЦВМК 
могат да извикат пострадалия военнослужещ 
за определяне степента на телесна повреда, 
за допълнителни изследвания и консултации.
(4) На военнослужещите, освидетелствани 
по повод увреждане, се издава „Заключение 
за характера и степента на увреждане на во­
еннослужещ“.
Чл. 28. (1) Членовете на екипажите на без­
пилотни летателни апарати се явяват лично в 
ЦВМК със следните документи:
1. писмо-направление;
2. лична карта;
3. медицинска книжка.
(2) На всички членове на екипажите на 
безпилотни летателни апарати се извършват 
прегледи и изследвания в обем, посочен в 
приложение № 14 (за летателна служба).
(3) Медицинското освидетелстване на чле­
новете на екипажи на безпилотни летателни 
апарати се извършва съгласно част IV от при­
ложение № 1. 
(4) Решенията за годността по чл. 7 за еки­
пажите на безпилотни летателни апарати са 
равнозначни на „годни за летателна работа“, 
като се изписва и специалността по съответ­
ната графа.
Раздел ІV
Ред за провеждане на годишен профилактичен 
медицински преглед и оценка на здравословното 
състояние на военнослужещи при участие в 
операции и мисии 
Чл. 29. (1) Военнослужещите подлежат на 
ежегоден профилактичен медицински преглед 
с изключение на лицата по чл. 8, т. 4, 5 и 8. 
(2) Прегледът по ал. 1 се извършва от ле­
карите и лекарите по дентална медицина на 
военните формирования и съответните струк­
тури по ред и в обем, посочени в заповед на 
министъра на отбраната.
(3) Годишният профилактичен медицински 
преглед се извършва въз основа на обективен 
преглед, изследвания и обобщени данни от пре­
гледа за работа при здравословни и безопасни 
условия на труд, друга медицинска документация 
и подписана декларация от военнослужещия 
за здравословното му състояние за периода от 
предишния годишен профилактичен медицин­
ски преглед.
(4) Годишният профилактичен медицински 
преглед се извършва в периода от октомври 
до декември на съответната година.
(5) Военнослужещите с установени новоот­
крити или хронични заболявания извън меди­
цинските стандарти се изпращат за изследване 
и лечение във ВМА и последваща експертиза 
за годността за военна служба в ЦВМК.
(6) Данните от годишния профилактичен 
медицински преглед се отразяват в протокол 
по образец (приложение № 17), който се съх­
ранява в служебното дело на военнослужещия 
за целия срок на службата. Декларацията по 
ал. 3 е неразделна част на протокола.
Чл. 30. (1) На военнослужещите, опреде­
лени за участие в операции и мисии извън 
територията на страната, преди заминаване 
се извършва оценка на здравето от лекаря на 
военното формирование въз основа на данните 
от годишния профилактичен медицински пре­
глед, като лекарят се произнася за готовността 
на военнослужещите за участие в операции и 
мисии.
(2) На всички военнослужещи, определени 
за участие в операции и мисии, една седмица 
преди заминаването им се извършват допъл­
нителни изследвания за: СПИН, ВАСЕРМАН 
и опиати, а на военнослужещите жени – и тест 
за бременност.
(3) Панорамни снимки на зъбите на воен­
нослужещи, определени за участие в операции 
и мисии, се правят при провеждано лечение на 
зъбите или когато снимката е загубена.
(4) Военнослужещите подписват декларация 
за здравословното си състояние и за промените, 
настъпили след последния годишен профи­
лактичен медицински преглед до момента на 
оценката на здравословното им състояние, по 
образец (приложение № 18).
Чл. 31. (1) При завръщане от операция или 
мисия военнослужещите подлежат на оценка 
на здравословното им състояние, което се 
провежда в ЦВМК към ВМА по ред и обем 
според спецификата на операцията или мисията, 
определени със заповед на началника на ВМА. 
(2) Оценката на здравословното състояние 
при завръщане от операция или мисия замества 
годишния профилактичен медицински преглед, 
извършван по реда на чл. 29.
Чл. 32. На военнослужещите – кандидати 
за обучение във военни академии, сержантски 
колежи, обучение в чужбина и задгранична 
работа, се извършва оценка на здравето от 
лекаря на военното формирование/съответната 
структура въз основа на данните от годишния 
профилактичен медицински преглед, като лека­
рят се произнася за готовността на кандидатите 
за обучение или работа извън страната.
Преходни и заключителни разпоредби
§ 1. Тази наредба се издава на основание 
чл. 141, ал. 2 във връзка с чл. 162, т. 3 от 
Закона за отбраната и въоръжените сили на 
Република България.
§ 2. Тази наредба отменя Наредба № Н-4 
от 2005 г. за военномедицинската експертиза 
на годността за военна служба в мирно време 
(ДВ, бр. 24 от 2005 г.). 
§ 3. Наредбата влиза в сила от деня на об­
народването є в „Държавен вестник“.
Министър: А. Ангелов